Europa (mitologia)

Europa (gregu Εὐρώπη) in sa mitòlogia grega fit sa fiza de Agenore re de sa tzitade de Tiro in sa Fenìcia. Dae custu mitu nde derivat su nomene de s'Europa. Paret chi su mitu siat de origine cretesa.

 Su contu 
Zeus si fit inamoradu de Europa, poi chi l'aiat bida umpare a ateras piseddas regoglioende fiores acculzu a un'ipiaggia. Zeus tando aiat ordinadu a Ermes de che leare sos boes de su babu de Europa acculzu a s'ipiaggia. In cussu Zeus aiat leadu sas fromma de unu trau biancu, issu si fit avvicinadu a Europa e si fit isdraiadu sutta sos pes de a issa. Europa fit montada in groppa a su trau chi, atraessende su mare che l'aiat lewada a s'isula de Creta. 
Zeus tando si fit riveladu e aiat tentadu de violentare sa pizinna, ma issa bi l'aiat impedidu; tando Zeus si trasformeidi in aquila e fit ressessidu a subrafaghere a Europa ind'unu buscu de salighes o, segundu atere, sutta unu platanu.

Europa diventeidi sa prima reina de Creta. Dae Zeus aiat appidu tres fizos: Minosse, Radamanto, e Sarpedonte, chi appoi fin istados adottados dae su maridu Asterione re de Creta.

Categoria:Mitologia grega